**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2019 M. SAUSIO 24 D. SPRENDIMO NR. B1-17 „DĖL MOLĖTŲ MIESTO IR RAJONO SENIŪNIJŲ BENDROJO NAUDOJIMO TERITORIJŲ SANITARINIO TVARKYMO IR VIEŠOSIOS INFRASTRUKTŪROS OBJEKTŲ PRIEŽIŪROS PASLAUGŲ TEIKIMO VIDAUS SANDORIO PAGRINDU“ pakeitimo**

2019 m. gruodžio 19 d. Nr. B1-269

Molėtai

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos viešųjų pirkimų įstatymo 10 straipsnio 2 dalimi, siekdama užtikrinti paslaugos teikimo nepertraukiamumą, gerą kokybę ir prieinamumą,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės tarybos 2019 m. sausio 24 d. sprendimo Nr. B1-17 „Dėl Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų teikimo vidaus sandorio pagrindu“ 1 punktą ir jį išdėstyti taip:

„1. Pavesti uždarajai akcinei bendrovei „Molėtų švara“ nuo 2020 m. sausio 1 d. iki tol, kol Molėtų rajono savivaldybės administracija įstatymų ir kitų teisės aktų nustatyta tvarka atrinks nuolatinį paslaugų teikėją ir įsigalios su juo sudaryta sutartis dėl paslaugų teikimo, bet ne ilgiau kaip iki 2020 m. gruodžio 31 d., teikti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugas.“.

 2. Pavesti Molėtų rajono savivaldybės administracijai pasirašyti papildomą susitarimą prie Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų teikimo sutarties Nr. A14-70, pasirašytos 2019 m. vasario 1 d., dėl sutarties 3 punkto pakeitimo, kitus su šia sutartimi susijusius susitarimus ir atlikti visus reikiamus veiksmus, susijusius su šios sutarties vykdymu.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika